**Bursa Uludağ Universiteti** (**BUU**) 1975-yilning 11-aprelida Turkiyaning Bursa shahridagi birinchi universitet sifatida tashkil etilgan va "Bursa Universiteti" deb nomlangan. Universitet nomi bir necha marotaba oʻzgargan. Masalan: 1982-yilda "Uludağ Universiteti", 2018-yilda esa "Bursa Uludağ Universiteti" deb nomlangan. Bugungi kunda universitet 15 ta fakultet, 2 ta kollej, 15 ta kasb-hunar maktabi, 1 ta konsevatoriya, 4 ta institut va 27 ta ilmiy markazni oʻz ichiga oladi.

Tarix
-----

1960-yilda Bursada *uyushgan sanoat zonasi*ninng tashkil etilishi bilan shaharda sanoat va aholining oʻsishi kuzatildi. Bursaga kelgan ziyolilar va ishbilarmonlar shaharda universitet tashkil etish haqida oʻylay boshlagan. Shundan soʻng 1969-yili "Bursada universitet tashkil etish uyushmasi’’ni tuzishdi va dastlab tibbiyot fakultetini tashkil etishga qaror qilishdi.

Bursa Uludağ Universitetidagi Festeval
Shu tariqa 1970-yili Istanbul Universitetining "**Bursa tibbiyot fakulteti**’’ tashkil etildi va u oʻz faoliyatini 50 ta talaba bilan boshladi.

Universitet tashkil etish uchun kamida 2 ta fakultet mavjud boʻlishi talab qilinar edi. Bu talab 1974-yilda "Bursa Iqtisodiyot va ijtimoiy fanlar fakulteti"ning tashkil etilishi bilan bajarildi. *1975-yilning 11-aprelida 1873-qonun* asosida Bursa universiteti tashkil etilgan.

Universitet "Bursa Universiteti" nomi ostida 2 ta fakultet, 20 nafar professor-oʻqituvchi va 250 nafar talaba bilan faoliyat boshlagan. Universitet rektori etib O‘mer Fethi Tezok saylangan.

Talabalar va ilmiy xodimlar soni
--------------------------------

2022-2023-oʻquv yilida universitetda jami 74155 nafar talaba tahsil olmoqda. Ulardan 63699 nafari aspirant va bakalavriat, 2301 nafari doktorant, 5506 nafari magistratura va 2649 nafari tibbiyot mutaxassisligida tahsil olmoqda.

2022-2023-oʻquv yili holatiga koʻra universitetda jami 2479 nafar professor-o‘qituvchilar faoliyat yuritmoqda.

Akademik birliklar
------------------

**Institutlar**

* Ijtimoiy fanlar instituti
* Bursa Uludağ Universiteti Fan va texnologiya instituti
* Sogʻliqni saqlash fanlari instituti
* Taʼlim fanlari instituti

**Fakultetlar**

* Tibbiyot fakulteti
* Iqtisodiyot va ma'muriy fanlar fakulteti
* Muhandislik fakulteti
* Veterinariya fakulteti
* Taʼlim fakulteti
* Ilohiyot fakulteti
* Sanʼat va fanlar fakulteti
* Qishloq xoʻjaligi fakulteti
* Huquq fakulteti
* Tasviriy sanʼat fakulteti
* Inegöl biznes boshqaruvi fakulteti
* Sport fanlari fakulteti
* Arxitektura fakulteti
* Sogʻliqni saqlash fanlari fakulteti
* Stomatologiya fakulteti

Havolalar
---------

Rasmiy sayt

Manbalar
--------

1. ↑  „Uludağ Üniversitesi İsim Değişikliği". 11-iyul 2020-yilda asl nusxadan arxivlandi. Qaraldi: 18-sentabr 2023-yil.
2. ↑  „Necati Akgün, **Anılar ve Üniversitemiz**, *Uludağ Üniversitesi Dergisi, Sayı 11, Ekim 2003*". 4-dekabr 2010-yilda asl nusxadan arxivlandi. Qaraldi: 9-sentyabr 2011-yil.
3. ↑  „Arşivlenmiş kopya". 11-aprel 2019-yilda asl nusxadan arxivlandi. Qaraldi: 11-aprel 2019-yil.
4. ↑  „**Uludağ Üniversitesi Dergisi**, Sayı 12, Ocak 2004". 4-dekabr 2010-yilda asl nusxadan arxivlandi. Qaraldi: 18-sentyabr 2023-yil.
5. ↑  „**Uludağ Üniversitesi Dergisi**, Sayı 12, Ocak 2004". 4-dekabr 2010-yilda asl nusxadan arxivlandi. Qaraldi: 9-sentyabr 2011-yil.
6. ↑  „Öğrenci Sayıları". 15-aprel 2023-yilda asl nusxadan arxivlandi. Qaraldi: 16-aprel 2023-yil.
7. ↑  „Faaliyet Raporları".  Strateji Geliştirme Daire Başkanlığı. 18-iyul 2020-yilda asl nusxadan arxivlandi. Qaraldi: 16-aprel 2023-yil.